Diari Oficial de la Generalitat Valenciana


Sumari del DOGV 9616, del 13-06-2023 (2023/6617)

ACORD de 9 de juny de 2023, del Consell, pel qual s'autoritza incrementar el límit per a comprometre despesa plurianual amb càrrec a la línia de subvenció S8252, «Suport a persones investigadores amb talent. Pla Generació Talent (Pla GenT)», de l'annex de transferències i subvencions de capital del programa 542.50, Investigació, desenvolupament tecnològic i innovació (R+D+I) de la Conselleria d'Innovació, Universitats, Ciència i Societat Digital (VL 21.001/23-020).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9616

Data del DOGV
:   13-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6617


Data del document
:   09-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de juny de 2023, del Consell, pel qual s'autoritza incrementar el límit per a comprometre despesa plurianual amb càrrec a la línia de subvenció S8252, «Suport a persones investigadores amb talent. Pla Generació Talent (Pla GenT)», de l'annex de transferències i subvencions de capital del programa 542.50, Investigació, desenvolupament tecnològic i innovació (R+D+I) de la Conselleria d'Innovació, Universitats, Ciència i Societat Digital (VL 21.001/23-020). [2023/6617]  
  
  
Mitjançant la Resolució de 14 de novembre de 2022, la Conselleria d'Innovació, Universitats, Ciència i Societat Digital, va convocar per a l'exercici 2023 les diferents subvencions del Programa per al suport a persones investigadores amb talent «Pla Generació Talent», que comprenen les destinades a la contractació de personal investigador doctor d'excel·lència per a desenvolupar un projecte d'R+D+I a la Comunitat Valenciana (CIDEGENT), de personal investigador doctor amb experiència internacional (CDEIGENT) i les subvencions per a l'excel·lència científica de júniors investigadors (SEJIGENT).  
D'altra banda atés que els contractes de les ajudes CIDEGENT i CDEIGENT de la convocatòria 2019, amb caràcter general, finalitzen la seua execució el 31 de desembre de 2023, i considerant aplicar la possibilitat de pròrroga que estableixen les bases i la convocatòria, la Direcció General de Ciència i Investigació té voluntat d'atendre a totes les sol·licituds de pròrrogues presentades i degudament motivades, com a garantia de l'aposta decidida per l'atracció i retenció del talent.  
Per tot l'anterior, i prenent en consideració els compromisos pluriennals ja existents a conseqüència de les convocatòries dels exercicis anteriors i les seues pròrrogues, la Conselleria d'Innovació, Universitats, Ciència i Societat Digital planteja la necessitat d'incrementar els límits actualment vigents per a comprometre despesa amb càrrec a la línia subvenció de capital S8252 «Suport a persones investigadores amb talent. Pla Generació Talent» del programa 542.50 Investigació, desenvolupament tecnològic i innovació (R+D+I), que és la que finança aquestes ajudes, tant el quantitatiu per a exercicis 2024, 2025 i 2026, com el nombre d'anualitats perquè puguen estendre's fins a l'any 2028.  
  
A aquest efecte, i en virtut del que es disposa en l'article 40.4 de la Llei 1/2015 d'hisenda pública, sector públic instrumental i subvencions, el Consell  
  
ACORDA  
  
Primer i únic  
Autoritzar les següents modificacions en els límits que estableix l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa, amb càrrec a la línia S8252 «Suport a persones investigadores amb talent. Pla Generació Talent» de l'annex de transferències i subvencions de capital del programa 542.50 Investigació, desenvolupament tecnològic i innovació (R+D+I)», que suposen:  
  
1. Incrementar el límit quantitatiu per als exercicis i pels imports següents:  
  
Anualitat Límit actual Límit modificat  
2024 68.136.635,04 06.828.020,99  
2025 8.851.530,00 12.422.075,55  
2026 7.376.275,00 7.796.082,28  
  
  
2. Augmentar el nombre d'anualitats, perquè les ajudes puguen estendre's fins a l'exercici 2028, amb un import de 552.708,33 euros.  
  
València, 9 de juny de 2023  
  
La consellera secretària accidental,  
REBECA MARIOLA TORRÓ SOLER